Komission asetus (ETY) N:o 1184/91, annettu 6 päivänä toukokuuta 1991, Portugalin viljantuottajien tukijärjestelmän soveltamista koskevista yksityiskohtaisista säännöistä



Virallinen lehti nro L 115 , 08/05/1991 s. 0015 - 0016

Suomenk. erityispainos Alue 3 Nide 37 s. 0125

Ruotsink. erityispainos Alue 3 Nide 37 s. 0125



KOMISSION ASETUS (ETY) N:o 1184/91, annettu 6 päivänä toukokuuta 1991, Portugalin viljantuottajien tukijärjestelmän soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Portugalia koskevista viljan ja riisin yhteisen markkinajärjestelyn siirtymäsäännöksistä 11 päivänä joulukuuta 1990 annetun neuvoston asetuksen (ETY) N:o 3653/90(1) ja erityisesti sen 10 artiklan, sekä katsoo, että asetuksella (ETY) N:o 3653/90 perustetaan tuki tiettyjen markkinoille saatettujen tai suoraan interventioelimelle myytyjen viljojen tuottajille; on syytä määrittää markkinoille myymisen käsite, tukijärjestelmän moitteeton toiminta edellyttää jäsenvaltioiden suorittamia tarkastuksia, joilla varmistetaan, että tuki myönnetään säädettyjä edellytyksiä noudattaen; tukihakemuksessa on oltava vähimmäistiedot tarkastuksia varten, tehokkuuden varmistamiseksi on syytä säätää jätettyjen hakemusten paikkansapitävyyden tarkastuksesta pistokokein paikan päällä; tämän tarkastuksen pitää kohdistua riittävän edustavaan tukihakemusten määrään, on syytä antaa säännöksiä väärin perustein maksetun tuen takaisin perimisestä ja virheellisistä ilmoituksista aiheutuvista aiheellisista seuraamuksista, tukijärjestelmän moitteettoman hallinnon varmistamiseksi on syytä säätää tukihakemuksissa olevien tietojen tietokoneistamisesta, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 3653/90 3 artiklassa tarkoitettu tuki myönnetään Portugalin viljantuottajille tässä asetuksessa määriteltyjen yksityiskohtaisten sääntöjen mukaisesti. 2 artikla 1. Tuki myönnetään tuottajalle tai hänen edustajalleen neuvoston asetuksen (ETY) N:o 2727/75(2) 1 artiklan a alakohdassa tarkoitettujen viljamäärien osalta, jotka on korjattu tuottajan tilalta ja joiden myynnistä markkinoille on esitetty todisteet. 2. Tässä asetuksessa "markkinoille myynnillä" tarkoitetaan tuottajien suorittamaa jyvinä olevien viljojen myyntiä yrityksille, jotka keräävät, pitävät kaupan tai jalostavat viljaa, muille tuottajille sekä interventioelimelle. 3 artikla 1. Portugalin viranomaisten on maksettava tuki 2 artiklassa tarkoitetuille tuottajille tai heidän edustajilleen heidän hakemuksestaan. 2. Tukihakemus on lähetettävä INGA:an ja siihen on liitettävä kunkin viljan myyntejä koskeva kronologinen luettelo, johon on merkitty myyty määrä. Pienemmistä kuin 40 tonnin myynneistä tuottajat esittävät ainoastaan yhden hakemuksen markkinointivuotta kohti. 3. Viimeinen markkinointivuotta koskeva hakemus on esitettävä viimeistään seuraavan markkinointivuoden 31 päivänä heinäkuuta. 4. Portugalin viranomaisten on maksettava tuki viimeistään hakemuksen vastaanottokuukautta seuraavan kuukauden lopussa. 4 artikla 1. Ollakseen oikeutettu tässä asetuksessa tarkoitettuun tukijärjestelmään muun viljan kuin maissin ja durran tuottajan on esitettävä toimivaltaiselle viranomaiselle joka vuosi viimeistään 30 päivänä huhtikuuta viljelyilmoitus, josta ilmenee viljakohtaisesti kaikki kylvetyt alat ja niiden sijainti, joka perustuu kiinteistörekisteritietoihin tai alojen valvonnasta vastaavan toimielimen vastaavaksi hyväksymään asiakirjaan, kuten esimerkiksi karttaan tai ilma- tai satelliittikuvaan, jonka avulla tarkastusviranomaiset voivat tunnistaa tarkasti kyseiset alat. Muiden viljojen kuin maissin ja durran osalta vuoden 1991 viljasatoa koskevat ilmoitukset on kuitenkin jätettävä viimeistään 31 päivänä toukokuuta 1991. Maissin ja durran viljelyilmoituksen esittämisen määräpäiväksi vahvistetaan 30 päivä kesäkuuta. 2. Toimivaltaisen viranomaisen on rekisteröitävä tuottajan ilmoitus ja annettava sille rekisterinumero. 5 artikla Edellä 2 artiklassa tarkoitettuna todisteena viljojen myynnistä on esitettävä kunkin myynnin osalta päivätty lasku, josta ilmenee ostajan nimi, tuottajan nimi ja 4 artiklassa tarkoitetun ilmoituksen rekisterinumero sekä kunkin viljan myyty määrä ja viljojen toimituspäivämäärä. 6 artikla Edellä 5 artiklassa tarkoitettujen ostajien on pidettävä toimivaltaisen kansallisen viranomaisen käytettävissä kirjanpitoa, johon on merkitty erityisesti: a) ostajille viljanjyviä toimittaneiden tuottajien tai taloudellisten toimijoiden nimet ja osoitteet; b) edellä tarkoitetulla tavalla toimitetut kunkin viljalajin määrät sekä näiden toimitusten päivämäärä. 7 artikla 1. Portugalin viranomaisten on perustettava hallinnollinen ja paikan päällä tehtävien tarkastusten järjestelmä, jolla varmistetaan, että tuen myöntämisen edellytykset täytetään. Viranomaisten on tarkastettava esitettyjen hakemusten sekä 4 artiklassa tarkoitettujen viljelyilmoitusten paikkansapitävyys pistokokeilla paikan päällä. 2. Viljelyilmoituksia koskevien paikan päällä tehtävien tarkastusten on katettava vähintään - 5 prosenttia viljelyilmoituksista, jotka koskevat pienempiä kuin 25 hehtaarin aloja, - 20 prosenttia viljelyilmoituksista, jotka koskevat suurempia kuin 25 hehtaarin ja pienempiä kuin 250 hehtaarin aloja ja 100 prosenttia viljelyilmoituksista, jotka koskevat suurempia kuin 250 hehtaarin aloja. 8 artikla 1. Portugalin viranomaisten on tehtävä tarkastuksia paikan päällä tukihakemuksiin merkittyjen ostajien luona. Tarkastukset koskevat 6 artiklassa tarkoitettuja kirjanpitoja ja niiden on katettava vähintään 20 prosenttia niiden viljojen määrästä, joille tukea on haettu, ja 10 prosenttia asianomaisista ostajista. Kukin paikan päällä tehtävä tarkastus on merkittävä tarkastuspöytäkirjaan. 2. Markkinointivuoden lopussa Portugalin viranomaisten on vertailtava kaikkia tukihakemuksia ja niihin liittyviä viljelyilmoituksia. Jos vertailussa ilmenee eroavuuksia tuottajan tukihakemuksen ja tämän tuotantomahdollisuuksien välillä, jäsenvaltion on tutkittava perusteellisesti kaikki kyseisen tuottajan hakemukset. 9 artikla 1. Jos tuen maksamista koskevien hakemusten tarkastuksessa havaitaan ylitys, tuottaja ei ole oikeutettu kyseisen markkinointivuoden tukijärjestelmään. 2. Jos tuki on maksettu väärin perustein, kyseiset määrät peritään takaisin ja niihin lisätään 15 prosentin korko, joka on laskettu tuen maksamisen ja tuen saajan suorittaman takaisinmaksun välisen ajan perusteella. Takaisin perityt määrät maksetaan maksavalle toimielimelle ja ne vähennetään Euroopan maatalouden ohjaus- ja tukirahaston (EMOTR) tukiosaston rahoittamista kustannuksista. 3. Viljelyilmoitusten osalta Portugalin on toteutettava aiheelliset toimenpiteet vääristä ilmoituksista rankaisemiseksi. Sen on ilmoitettava komissiolle tätä varten toteutetuista toimenpiteistä. 10 artikla Jos tukihakemuksissa on virheellisiä tietoja joko tahallisesti tai vakavan laiminlyönnin vuoksi, hakija menettää oikeuden seuraavan markkinointivuoden tukeen. 11 artikla Portugalin on toteutettava tämän asetuksen soveltamiseksi tarvittavat täydentävät toimenpiteet ja erityisesti toimenpiteet, joiden tarkoitus on varmistaa tarkastustoimenpiteiden luotettavuus. Tätä varten Portugalin on tietokoneistettava tuen maksamista koskevien hakemusten tiedot. 12 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä toukokuuta 1991. Komission puolesta Ray MAC SHARRY Komission jäsen (1) EYVL N:o L 362, 27.12.1990, s. 28 (2) EYVL N:o L 281, 1.11.1975, s. 1